Rubeņi (Rubenes pagasts)
Šis raksts ir par apdzīvotu vietu Rubenes pagastā. Par citām jēdziena Rubeņi nozīmēm skatīt nozīmju atdalīšanas lapu. Rubeņi (arī Rubini (izloksnē), agrāk Rubene) ir apdzīvota vieta Jēkabpils novada Rubenes pagastā, pagasta centrs. Izvietojusies pie autoceļa P72 53 km no novada centra Jēkabpils un 183 km no Rīgas. Apdzīvotā vieta izveidojusies pie bijušās Rubines (Rubeņu) muižas (Rubinen). 1933. gadā Rubenei piešķirts biezi apdzīvotas vietas (ciema) statuss. Rubeņos atrodas pagasta pārvalde, pamatskola, kultūras nams, bibliotēka, katoļu baznīca.